EkBass/fiwiki-20250220-pages-articles huggingface dataset:
Valheenpaljastin

right|240px Valheenpaljastin on laite, joka mittaa ja tallentaa ihmisen fysiologisia reaktioita, kun hänelle esitetään kysymyksiä, jotka liittyvät esimerkiksi rikokseen. __notoc__ ==Anturipaljastin== Perinteinen testilaite polygrafi kytketään ihmisen kehoon, ja se mittaa ihmisen fysiologisista toimintaa, yleensä sydämen sykettä, verenpainetta ja ihon sähkönjohtavuutta, kun häneltä kysytään kysymyksiä. Näiden mittausten perusteella laitteen käyttäjä yrittää tulkita henkilön hermostuneisuutta ja sitä kautta hänen antamien vastaustensa todenmukaisuutta. Tulosten luotettavuutta häiritsee muun muassa muista syistä kuin valehtelusta johtuva hermostuneisuus ja henkilön kyky säädellä mitattavia elintoimintoja. Suomessa tätä käytetään muistijälkien testaamiseen, ei varsinaisen valehtelun paljastamiseen. Sillä tutkitaan tutkittavan reaktioita erilaisiin vaihtoehtoihin, jotka liittyvät tapahtumaan. Testillä voidaan paitsi etsiä syyllistä, myös sulkea pois syyttömiä. Testiin osallistuminen on vapaaehtoista, ja tuomioistuin voi halutessaan käyttää tuloksia aihetodisteina. Testi ei toimi psykopaateilla, jotka eivät yleensä reagoi kysymyksiin mitenkään. ==Kamerapaljastin== Uudempaa tekniikkaa edustaa järjestelmä, jossa on kaksi kameraa, joista toinen seuraa ilmeitä, toinen kasvojen ihonalaista lämpötilaa, jopa yksittäisiä verisuonia. Ilmeistä jäävät yleensä huomaamatta mikroilmeet, joita taitavakaan ihminen ei pysty hallitsemaan, mutta tällä tekniikalla niitäkin voi tutkia. Valehtelun paljastamisen tarkkuus tälläkin menetelmä on kuitenkin vain 70 prosenttia.Niko Kettunen, Valehtelijan veri vapisee, Helsingin Sanomat, Tiede, 13.12.2011 s. D 1 Laitteella voidaan esimerkiksi lentoasemalla seuloa epäilyttäviä henkilöitä, ja Britanniassa on testattavana tällainen laite yhdellä lentoasemalla, jonka nimeä ei paljasteta. ==Luotettavuus== Valheenpaljastimen epäluotettavuuden vuoksi sen antamia tuloksia ei yleensä käytetä oikeudenkäynneissä. Erilaisissa viranomaisten tekemissä turvallisuustarkastuksissa (erityisesti tiedustelualalla) sen käyttö on kuitenkin yleistä. Monet kuuluisat vakoojat, muun muassa Aldrich AmesAmes provides personal insight into the U.S. Government's reliance on polygraphs in a 2000 letter to Steven Aftergood of the Federation of American Scientists. , Karl Koecher,Kessler, Ron. "Moscow's Mole in the CIA: How a Swinging Czech Superspy Stole America's Most Sensitive Secrets," Washington Post, April 17, 1988, C1. Ana Belen Montes, "She first came under U.S. suspicion in 1994, when Cuba detected a highly secret electronic surveillance system. Montes took a polygraph test and passed it." ja Leandro Aragoncillo "Officials say Aragoncillo passed several lie detector tests that are routinely given to individuals with top secret clearances." läpäisivät heille tehdyt valheenpaljastustestit. ==Lähteet== Luokka:Rikostutkimus Luokka:Mittalaitteet
Drive (televisiosarja)

Drive on yhdysvaltalainen televisiosarja, jonka loivat Tim Minear ja Ben Queen. Sarjaa esitettiin Yhdysvalloissa Fox-kanavalla ja Kanadassa CTV:llä. Keväällä 2007 esitetty sarja jäi vain kuuden jakson pituiseksi. Sarja on toiminnantäyteinen draamasarja, joka seuraa erilaisten ihmisten kisailua salaisessa ja laittomassa autokisassa Yhdysvaltojen halki. Panoksena on heidän elämänsä tai jonkun elämä heidän lähipiiristään. Jotkut heistä on pakotettu mukaan kisaan, kun taas toiset ovat kuulleet kisasta ja pääpalkinnosta, joka on 32 miljoonaa dollaria. Jokaisella on syy kisata. Mutta mitä ihmiset ovat valmiita maksamaan omasta paikasta kisassa? Lokakuussa 2006 Fox tilasi sarjaan 12 jaksoa jo aiemmin kuvatun pilotin lisäksi. Drivea alettiin esittää huhtikuussa 2007, mutta katsojaluvut eivät tyydyttäneet Foxia, ja neljän jakson esittämisen jälkeen sarja päätettiin lopettaa. Televisiossa esitettyjen jaksojen lisäksi ehdittiin tuottaa kaksi jaksoa, jotka julkaistiin lopulta internetissä heinäkuussa 2007. Driven alkutekstijakso sai Emmy-ehdokkuuden erikoistehosteistaan minisarjan, televisioelokuvan tai erikoisjakson kategoriassa, sillä sarja ei ollut lyhyytensä vuoksi oikeutettu varsinaisiin televisiosarjojen palkintoihin, mutta alkutekstijakso julkaistiin kokonaisuudessaan Foxin verkkosivuilla. ==Näyttelijät== Näyttelijä Rooli Kulkuneuvo/Partneri Nathan Fillion Alex Tully 1972 Ford F-250, 1970 Dodge Challenger (musta) Kristin Lehman Corinna Wiles Alex Tullyn partneri Melanie Lynskey Wendy Patrakas Dodge Grand Caravan SXT (harmaa) Taryn Manning Ivy Chitty Wendy Patrakasin partneri Dylan Baker John Trimble 1999 Ford Taurus (sini-hopea) Emma Stone Violet Trimble John Trimblen tytär Riley Smith Rob Laird 1979 Pontiac Trans Am (valkoinen) Mircea Monroe Ellie Laird Rob Lairdin vaimo Kevin Alejandro Winston Salazar 1964 Chevrolet Impala (keltainen) J.D. Pardo Sean Salazar Winston Salazarin velipuoli Michael Hyatt Susan Chamblee Land Rover LR3 (vaaleansininen) Rochelle Aytes Leigh Barnthouse Susan Chambleen ystävätär Charles Martin Smith Mr. Bright Brian Bloom Allan James 2007 Dodge Charger Richard Brooks Etsivä Ehrle Wayne Grace Jimmy Cousins Touring Moottoripyörä (musta) K Callan Ceal Cousins Jimmy Cousinsin vaimo Amy Acker Kathryn Tully Katie Finneran Becca Freeman ==Lähteet== ==Aiheesta muualla== *Official FOX Site *Drive on CTV Luokka:2000-vuosikymmenen yhdysvaltalaiset draamasarjat Luokka:Foxin televisio-ohjelmat
Antto

Antto on suomalainen miehen etunimi. Vuoden 2019 loppuun mennessä nimi Antto on annettu 720 henkilölle. ==Tunnettuja Anttoja== * Antto Hilska, jalkapalloilija * Antto Laiho, agronomi ja maatalousopetuksen uranuurtaja * Antto Nikkarinen, koripalloilija * Antto Orasmaa, näyttelijä * Antto Prunnila, SKDL:n kansanedustaja * Antto Tapaninen, jalkapalloilija * Antto Terras, kirjailija ja koomikko * Antto Varilo, kitaristi, säveltäjä ja musiikkituottaja == Lähteet == Luokka:Etunimet
PowerBook

PowerBook on Macintosh-mallistoon kuuluva sarja kannettavia tietokoneita, jotka suunnitteli, tuotti ja myi Apple. Konetta myytiin vuodesta 1991 vuoteen 2006 saakka. Tänä aikana PowerBook kävi läpi useita viimeistelyjä ja uudelleensuunnitteluja, yhdistäen ominaisuuksia, joista myöhemmin tuli tavallisia kannettavissa tietokoneissa. PowerBook saikin monia tietokonepalkintoja. PowerBook-mallistoa edelsi Macintosh Portable. PowerBookit korvasi vuonna 2006 MacBook Pro. ==Mallit== ===Motorola 68k-suoritin=== * PowerBook 100 (Motorola 68000 16 MHz, 1991) * PowerBook 140 (Motorola 68030 16 Mhz, 1991) * PowerBook 145 (Motorola 68030 25 Mhz, 1992) * PowerBook 145B (Motorola 68030 25 Mhz, 1993) * PowerBook 150 (Motorola 68030 33 MHz) * PowerBook 160 (Motorola 68030 25 Mhz, 1992) * PowerBook 165 (Motorola 68030 33 MHz ) * PowerBook 170 (Motorola 68030 25 Mhz, 1991) * PowerBook 180 (Motorola 68030 33 Mhz, 1992) * PowerBook 190 (Motorola 68LC040 33 Mhz, 1995) * PowerBook 520 (Motorola 68LC040 25 Mhz, 1994) * PowerBook 540 (Motorola 68LC040 33 Mhz, 1994) * PowerBook 550c (Motorola 68040 33 Mhz, 1995) * PowerBook Duo 210 (Motorola 68030 25 Mhz) * PowerBook Duo 230 (Motorola 68030 33 MHz) * PowerBook Duo 250 (Motorola 68030 33 MHz) * PowerBook Duo 270c (Motorola 68030/68882 FPU 33 MHz ) * PowerBook Duo 280 (Motorola 68LC040 33 Mhz) * PowerBook Duo 280c (Motorola 68LC040 33 Mhz) ===PowerPC 603 -suoritin=== * PowerBook 1400 (PowerPC 603e, 117–166 MHz, 1996) * PowerBook 2400c (PowerPC 603e, 180 tai 240 MHz, 1997) * PowerBook 3400c (PowerPC 603e, 180–240 MHz, 1997) * PowerBook 5300 (PowerPC 603e, 100–117 MHz, 1995) * PowerBook Duo 2300c (PowerPC 603e, 100 MHz) ===PowerPC G3 -suoritin=== PowerPC G3 -pohjaiset kannettavat olivat kaikki nimeltään "Powerbook G3", joten eri mallit erotetaan useimmiten toisistaan niiden koodinimien avulla: "Kanga", "Wallstreet", "Lombard" ja "Pismo". * PowerBook G3 "Kanga" (PowerPC G3, 250 MHz, 1997) * PowerBook G3 "Wallstreet" (PowerPC G3, 233–300 MHz) * PowerBook G3 "Lombard" (PowerPC G3, 333 tai 400 MHz) * PowerBook G3 "Pismo" (PowerPC G3, 400 tai 500 MHz) === PowerPC G4 -suoritin === * PowerBook G4 "Titanium" (PowerPC G4, 400 MHz–1 GHz, 2001) * PowerBook G4 "Aluminum" (PowerPC G4, 1,0–1,67 GHz) Luokka:Applen tietokoneet Luokka:Kannettavat tietokoneet
Aldrich Ames

Aldrich Hazen Ames (s. 26. toukokuuta 1941 River Falls, Wisconsin, Yhdysvallat) on Yhdysvaltain keskustiedustelupalvelun CIA:n entinen upseeri ja analyytikko, joka vuonna 1994 tuomittiin vakoilusta Neuvostoliiton ja Venäjän hyväksi. Ames ryhtyi 1980-luvulla luovuttamaan asiakirjoja KGB:lle. Sen seurauksena ainakin parikymmentä venäläistä CIA-agenttia paljastui ja sittemmin teloitettiin. Suurin syy Amesin tekoihin oli ilmeisesti raha. Hän käytti rahoja huolettomasti, osti esimerkiksi uusia autoja ja asuntoja, joihin hänellä ei olisi ollut varaa tavallisella palkallaan, sekä joi reilusti (kerran hän lensi tapaamaan KGB-yhteyshenkilöä väärään kaupunkiin), mutta silti hän pystyi jatkamaan toimintaansa pitkään. Hänet otettiin kiinni 21. helmikuuta 1994 ja tuomittiin maanpetoksesta elinkautiseen vankeuteen. Toiminnan jatkuttua lähes kymmenen vuotta vuonna 1991 CIA ja FBI perustivat työryhmän jäljittämään mahdollista kaksoisagenttia, koska venäläiset saivat paljastetuksi niin monta Yhdysvaltojen agenttia. Aluksi ei ollut ketään epäilyksenalaista. Amesin kuulustelu herätti epäilyt, sillä hän esiintyi siinä liian harjoitellun oloisesti. Ensimmäiset todisteet löydettiin hänen tiliotteistaan, joista paljastui tiettyinä aikoina talletettuja suuria summia. Kului kuukausia, ennen kuin mitään raskauttavaa löydettiin. Viimein Amesin roskista löytyi käytetty kirjoituskoneen värinauha, josta paljastui useita tämän KGB:lle kirjoittamia kirjeitä. Kirjailija Frederick Forsyth piirtää Amesin tapauksesta kuvan teoksessaan Musta manifesti. Tarinan henkilöä suojeli hänen yhtä pahasti alkoholisoitunut kirjoituspöytäesimiehensä, joka tarinan mukaan kadehti kenttätyössä olleita asiamiehiä. Teoksessaan Kobra kirjailija antaa kunnian Amesin murtamisesta kuulusteluissa tämän teoksen fiktiiviselle sankarille. ==Lähteet== Luokka:Yhdysvaltalaiset elinkautisvangit Luokka:Yhdysvaltalaiset vakoojat Luokka:Vuonna 1941 syntyneet Luokka:Elävät henkilöt
Lauha (nimi)

Lauha on suomalainen naisen etunimi. Nimi johtuu sanasta lauha, joka ihmisestä käytettynä tarkoittaa lempeää, ystävällistä tai rauhallista. Lauha on myös luontonimi tarkoittaen erästä heinäkasvia. Vuoden 2019 loppuun mennessä Suomessa oli rekisteröity 292 Lauhaa. Lauhan nimipäivä on 20. huhtikuuta. ==Tunnettuja Lauhoja== * Lauha Männistö (1934–2017), poliitikko (SKDL, Vasemmistoliitto) * Lauha Peltola (s. 1930), pappi, uskonnon lehtori ja oppikirjojen tekijä ==Kuvitteellisia Lauhoja== *Lauha MacAnkka, Roope Ankan äiti ja siten siis Aku Ankan isoäiti. ==Nimen muita merkityksiä== *Lauha, (Lauhanvuori), ulkoilualue ja kansallispuisto Isojoen ja Kauhajoen rajalla. ==Lähteet== Luokka:Etunimet
Helen Robson Walton

Helen Robson Kemper Walton (3. joulukuuta 1919 – 19. huhtikuuta 2007) oli Yhdysvaltain suurimman kauppaketjun ja yksityisen työnantajan Wal-Martin perustajan Sam Waltonin vaimo. Hän oli aikoinaan Yhdysvaltain 11. rikkain ja maailman 29. rikkain ihminen Forbesin mukaan. Hänellä oli 16,4 miljardin omaisuus. Hän oli L. S. Robsonin, varakkaan pankkiirin ja karjatilallisen, ja Hazell Carr Robsonin tytär. Robson Walton valmistui Oklahoman yliopistosta pääaineenaan kauppatiede. Helen tapasi Samin vuonna 1942. He menivät naimisiin ystävänpäivänä 14. helmikuuta 1943. Sam palveli toisessa maailmansodassa vuoteen 1945 asti, minkä jälkeen he perustivat sekatavarakaupan Newportiin Arkansasiin. Viisi vuotta myöhemmin he muuttivat Bentonvilleen, jossa Sam jatkoi uraansa kauppiaana. Vuonna 1962 Waltonit avasivat ensimmäisen Wal- Martin lähellä Rogersia. Kauppoja perustettiin paljon lisää, ja lopulta ketjusta kasvoi maailman suurin vähittäiskauppaketju. Päämaja sijaitsee kuitenkin edelleen Bentonvillessä. Robson Walton tunnettiin Arkansasissa hyväntekijänä, joka tuki koulutusta, taiteita, perheitä ja lapsia. Hän oli myös paikallisen ja kansallisen presbyteerikirkon aktiivinen jäsen. Hän oli Fayettevillessä sijaitsevan Walton Arts Centerin päätukija. Hänellä on kolme lasta: S. Robson Walton (Rob), Jim Walton ja Alice Walton. Yksi hänen lapsistaan, John T. Walton, kuoli lento-onnettomuudessa Wyomingissa vuonna 2005. Hänellä on kahdeksan lastenlasta ja neljä lastenlastenlasta. Rob Walton on Wal-Martin hallituksen puheenjohtaja. ==Lähteet== ==Aiheesta muualla== * Wal-Martin viralliset sivut Robson Walton, Helen Robson Walton, Helen Robson Walton, Helen Robson Walton, Helen
Allikkosalakka

Allikkosalakka (Leucaspius delineatus) on karppikaloihin kuuluva särkikalalaji. Allikkosalakka on sukunsa (Leucaspius) ainoa laji. Se elää niin makeissa kuin suolaisissa vesissäkin. == Ulkonäkö == Ulkonäöltään allikkosalakka muistuttaa salakkaa. Väritykseltään kala on harmaa, myös evät. Selkäevä on rintaevien takana. Allikkosalakan suu on ylöspäin aukeava. Kalan kylkiviiva on vajavainen eikä ulotu juurikaan rintaeviä pidemmälle. Allikkosalakka saavuttaa korkeintaan 9–12 cm:n pituuden. == Ravinto ja lisääntyminen == Allikkosalakat käyttävät ravintonaan pääasiassa planktonia ja lisäksi hyönteisiä. Naaras munii mätimunat vesikasvin, yleensä lumpeen tai ulpukan, alapinnalle. Koiras huolehtii munien vartioinnista. Jälkeläisiä voi syntyä kesän aikana jopa tuhat. == Esiintyminen == Allikkosalakkaa tavataan Euroopassa ja Aasiassa. Suomen kanta sai alkunsa Kotkassa Jumalniemessä sijainneesta lammikosta, jonne allikkosalakoita oli tuotu Pietarista. Lammikosta kalat löydettiin vuonna 1992, kun lampea alettiin täyttää. Kaloja siirrettiin muihin lähistön lampiin ja myös muualle. Suomessa allikkosalakka kuuluu niihin kalalajeihin, joihin sovelletaan luonnonsuojelulakia, eli lajia ei lueta haitalliseksi vieraslajiksi. == Uhat == Kaakkois-Aasiasta Eurooppaan 1960-luvulla tuotu ja viljelylaitoksilta luontoon levinnyt särkikala saharasbora kantaa loista, joka aiheuttaa allikkosalakoille lisääntymiskyvyttömyyttä ja erittäin vakavan, kuolemaan johtavan tulehduksen. Loinen ei aiheuta saharasboralle ongelmia, mutta allikkosalakkakanta kuolee nopeasti. Koeoloissa kolmen vuoden jälkeen allikkosalakkakanta oli pienentynyt 96 prosenttia alkuperäisestä. == Lähteet == == Aiheesta muualla == *Laji.fi: Allikkosalakka (Leucaspius delineatus) *Luontoportti: Allikkosalakka (Leucaspius delineatus) Luokka:Särjet (alaheimo)
Skistosomiaasi

Skistosomiaasi eli bilhartsia tai halkiomatotauti on etupäässä Afrikassa sekä tietyillä Etelä-Amerikan ja Aasian alueilla esiintyvä trooppinen halkiomatoinfektio. Tartunnan voi saada näiden alueiden makeasta vedestä sairauden aiheuttajamadon toukan tunkeutuessa ihon läpi. Skistosomiaasi on heti malarian jälkeen trooppisten maiden merkittävin ihmisten loistauti. Skistosomiaasi saattaa aiheuttaa esimerkiksi kuumetta, suolioireita ja virtsatiemuutoksia. Sairaudesta kärsivät sadat miljoonat ihmiset tropiikin kehitysmaissa. Suomessa todetaan vuosittain muutama tapaus matkailijoilla ja maahanmuuttajilla. Monesti skistosomiaasin oireet jäävät lieviksi. Jos sairaus havaitaan ajoissa, se on täysin parannettavissa lääkityksellä. Lääkityksessä voidaan käyttää pratsikvanteelia. == Lähteet == == Aiheesta muualla == * Kyoto Encyclopedia of Genes and Genomes (KEGG): Schistosomiasis * World Health Organization (WHO): Schistosomiasis * Centers for Disease Control and Prevention (CDC): Parasites - Schistosomiasis Luokka:Loistaudit
Johnny Otis

John Alexander Veliotes eli Johnny Otis (28. joulukuuta 1921 Vallejo, Kalifornia – 17. tammikuuta 2012) oli yhdysvaltalainen blues- ja R&B-muusikko.; Hänet valittiin Rock and Roll Hall of Fameen 1994. Otisilla on kreikkalaisia sukujuuria, ja hän tuli tunnetuksi mm. "Willie and the Hand Jive" -standardillaan huhtikuussa 1957. Hän pääsi Blues Hall of Fameen vuonna 2000. Otis kuoli tammikuussa 2012. Shuggie Otis on Johnny Otisin poika. == Katso myös == * Great Rhythm & Blues Vol. 1 (Louis Jordan) * Great Rhythm & Blues Vol. 4 (Joe Turner) == Lähteet == Luokka:Yhdysvaltalaiset muusikot Luokka:Rock and Roll Hall of Fame Luokka:Vuonna 1921 syntyneet Luokka:Vuonna 2012 kuolleet
Kaustari

Kaustari () on Kokkolan itäpuolella sijaitseva kaupunginosa, jossa asuu noin 2 000 henkilöä. Kaustari kuului ennen vuoden 1977 kuntaliitosta Kaarlelan kuntaan. Kaustari on noin kahden kilometrin päässä Kokkolan keskustasta sijaitseva pientaloalue, jolla on enimmäkseen omakotitaloja. Kaustari käsittää myös Köykärinmäen alueen, jossa on esimerkiksi frisbeegolfrata, skeittipaikka, ulkoliikuntasali, vaellusreittejä ja talvisin hiihtolatuja. Kaustarissa on useita leikkipuistoja. Kaustarissa sijaitsee Kaustarin koulu, jossa on esikoulu ja opetusta luokille 1–2. Kaustarissa on myös Kaustarin päiväkoti. Muut lähistöllä sijaitsevat koulut ovat Torkinmäen koulu ja ruotsinkielinen Villan koulu. Luokka:Kokkolan kaupunginosat Luokka:Kaarlelan kylät‎ Luokka:Keski-Pohjanmaan maakunnan entiset taajamat
Asennus

Asennus voi viitata seuraaviin: * asennus, ohjelman asentaminen tietotekniikassa * sähkölaitteen, LVI-laitteen tmv. usein luvanvarainen asentaminen, jonka suorittaa alan pätevöitynyt asentaja
Pistolapio

Pistolapio on joko teräsputki- tai puuvartinen maankaivuun tarkoitettu käsityökalu. Pistolapion terä on tehty jousiteräksestä loivasti kourumaiseksi ja myös loivasti teräväkärkiseksi. Kärkimäisen muotonsa vuoksi terä uppoaa helpommin kovempaankin maahan. Terän uppoamista auttaa lisäksi jalalla polkaisu, jota varten terän yläreuna on taivutettu laipalle polkaisua varten. Varren yläpää on varustettu käsikahvalla. Joskus, harvemmin, varren alapäähänkin laitetaan toinen kahva toiselle kädelle, mutta se puuttuu perusversiosta. Pistolapion terän kiinnitys varteen tehdään yleensä niittaamalla. Terän kiilamainen teroitettu kärki katkoo hyvin pienempiä juuria ja paloittelee ruohotuppaita. Terän raaka-aine ja kourumainen muoto sallii kaivannassa melkoisia taivutuksia. Terän suunnan poikkeama varren suunnasta (10–20 astetta) antaa lapiolle luontevamman kaivamis- ja lapioimisasennon. Pistolapio on esimerkiksi rakennustyömailla yleisesti käytetty malli, samoin kuopan- ja ojankaivussa. ==Aiheesta muualla== * Fiskarsin pistolapio Luokka:Puutarhatyökalut
Lloyd Price

Lloyd Price (9. maaliskuuta 1933 Kenner, Louisiana – 3. toukokuuta 2021) oli yhdysvaltalainen rhythm and blues -muusikko. Hänen ensimmäinen levytyksensä "Lawdy Miss Clawdy" nousi hitiksi Specialty Records -levy-yhtiöllä vuonna 1952. Laulaja valittiin Rock and Roll Hall of Fameen 1998. Pricen musiikillinen yhteistyökumppani Harold Logan kuoli henkirikoksen uhrina vuonna 1969. Price muutti ulkomaille ja palasi Yhdysvaltoihin vasta 1980-luvun alussa. Tämän jälkeen hän ei juuri esiintynyt ennen vuoden 1993 kiertuetta Euroopassa. == Lähteet == == Aiheesta muualla == * All Music Guide: Lloyd Price Luokka:Rock and Roll Hall of Fame Luokka:Vuonna 1933 syntyneet Luokka:Yhdysvaltalaiset rhythm and blues -laulajat Luokka:Vuonna 2021 kuolleet
Vanhauusi synagoga

Vanhauusi synagoga () on synagoga Josefovin juutalaiskorttelissa Prahassa, Tšekin tasavallan pääkaupungissa. Se on Euroopan vanhin käytössä oleva synagoga. Synagoga rakennettiin varhaisgoottilaiseen tyyliin myöhäisellä 1200-luvulla. Kun Hitler antoi miehittää Tšekkoslovakian, tämä synagoga sai jostain syystä jäädä rauhaan. Juutalainen esineistö ehdittiin kätkeä ennen saksalaisten tuloa, ja miehittäjät pitivät rakennusta sen goottilaisen ulkoasun vuoksi käytöstä poistettuna kristittynä kirkkona - siis ehkä jossain vaiheessa museoinnin arvoisena. Vaikka tšekkien joukossa olikin paljon yhteistoimintamiehiä, kukaan ei jostain syystä - ehkä kansallisylpeyden rippeiden johdosta - kertonut asian todellista laitaa miehittäjille. Luokka:Prahan rakennukset ja rakennelmat Luokka:Synagogat Luokka:Uskonto Tšekissä
Latviankielinen Wikipedia

Latviankielinen Wikipedia (latviaksi Vikipēdija latviešu valodā) on latviankielinen Wikipedian versio. Heinäkuun 2024 alussa artikkeleita oli 128 460. Se on artikkelimäärältään 68. suurin Wikipedia. Se perustettiin kesäkuussa 2003. == Tilastot == *2003: 1 artikkeli *2005: 1 000 artikkelia *2006 (syyskuu): 5 000 artikkelia * 1. lokakuuta 2012: 43 995 artikkelia * 20. kesäkuuta 2016: 70 000 artikkelia * 17. marraskuuta 2017: 80 000 artikkelia * 28. joulukuuta 2018: 90 000 artikkelia * 24. tammikuuta 2020: 100 000 artikkelia == Lähteet == Latviankielinen Wikipedia
Arthur Leonard Schawlow

Arthur Leonard Schawlow (5. toukokuuta 1921 - 28\. huhtikuuta 1999) oli yhdysvaltalainen fyysikko. Hänet muistetaan erityisesti laserin kehittäjänä. Schawlow'lle ja Charles Townesille myönnettiin Nobelin fysiikanpalkinto vuonna 1981 lasertutkimuksistaan. Schawlow'n äiti oli kotoisin Kanadasta, ja isä oli juutalainen maahanmuuttaja Latviasta. Hän sai protestanttisen kasvatuksen, äitinsä uskonnon mukaisesti. Perhe muutti Torontoon Schawlow'n ollessa kolmivuotias. High Schoolin jälkeen hän pääsi Toronton yliopistoon opiskelemaan. Opiskelua vaikeutti käynnissä oleva toinen maailmansota. Toronton yliopiston jälkeen hän sai paikan Columbian yliopistosta vuonna 1949. Schawlow meni naimisiin Charles Townesin siskon Aurelia Townesin kanssa vuonna 1951, ja heille syntyi kolme lasta: Arthur Jr., Helen ja Edith. Arthur Jr. sairasti autismia ja oli todella hiljainen. Schawlow sai työpaikan Bell Labsista ja pääsi myös professoriksi Stanfordin yliopistoon. Standfordissa hän tapasi professori Robert Hofstadterin, jolla oli myös autistinen lapsi. Schawlow ja Hofstadter ryhtyivät tekemään työtä autististen lasten hyväksi. Schawlow toimi tuetun kommunikaation puolestapuhujana ja edisti tämän kiistanalaisen tekniikan yleistymistä Yhdysvalloissa.http://news- service.stanford.edu/news/1999/may5/schawlowobit-55.htmlhttp://suedweb.syr.edu/thefci/2-1sch.htm Arthur Schawlow kuoli leukemiaan Palo Altonissa vuonna 1999, pian Arthur Schawlow Center -järjestön perustamisen jälkeen. ==Lähteet== ==Aiheesta muualla== * Biografia Nobel-säätiön sivuilla Luokka:Yhdysvaltalaiset fyysikot Luokka:Yhdysvaltalaiset professorit Luokka:Stanfordin yliopiston professorit Luokka:Nobelin fysiikanpalkinnon saajat Luokka:Vuonna 1921 syntyneet Luokka:Vuonna 1999 kuolleet Luokka:Amerikanjuutalaiset
Earl Scruggs

thumb|Earl Scruggs esiintymässä vuonna 2005. Earl Eugene Scruggs (6. tammikuuta 1924 Flint Hill, Pohjois-Carolina – 28. maaliskuuta 2012 Nashville, Tennessee) oli yhdysvaltalainen bluegrass-muusikko ja banjonsoittaja. Hänet tunnetaan banjonsoittoperinteen elvyttäjänä Yhdysvalloissa."Scruggs, Earl (1924—)." St. James Encyclopedia of Popular Culture. Gale. 2000. Haettu 21.7.2016 palvelusta HighBeam Research (vaatii tilauksen): https://www.highbeam.com/doc/1G2-3409002195.html Scruggs oli ristipikkaukseksi (engl. crosspicking) kutsutun näppäilytekniikan ja siinä erityisesti eteenpäin meneväksi rolliksi kutsutun näppäilykuvion pioneeri. Ristipikkauksessa säveliä näppäillään kappaleen koko keston ajan jatkuvalla kaavalla, jolloin yksittäisten sävelten näppäily banjolla tai akustisella kitaralla laulajaa säestettäessä kuulostaa paremmalta kuin kokonaisten sointujen soittaminen. Eteenpäin menevässä rollissa kieliä näppäillään alhaalta ylöspäin. Scruggs sai Grammy-palkinnon vuosina 1969 2002. Ensimmäinen tuli hänelle ja kitaristi Lester Flattille Scruggsin tunnetuimmasta kappaleesta ”Foggy Mountain Breakdown”, jota käytettiin vuoden 1967 elokuvassa Bonnie ja Clyde. Sävelmää käytettiin myös Vesa-Matti Loirin huumorikappaleella ”Saiskos pluvan” (1968)Saiskos pluvan , Äänitearkisto. Haettu 21.7.2016.. Scruggs sai vuonna 1992 National Medal of Artsin.https://archive.ph/20120805101527/http://www.nea.gov/honors/medals/medalists_year.html%2396 Hän pääsi 13. helmikuuta 2003 Hollywood Walk of Fameen ja vuonna 1991 International Bluegrass Music Hall of Honoriin. Scruggs kuoli vuonna 2012 pitkään sairastettuaan. == Lähteet == ==Aiheesta muualla== * Earl Scruggsin muistokirjoitus Helsingin Sanomissa Luokka:Banjon soittajat Luokka:Grammy- palkinnon saajat Luokka:Yhdysvaltalaiset muusikot Luokka:Hollywood Walk of Fame Luokka:Vuonna 1924 syntyneet Luokka:Vuonna 2012 kuolleet
Neu–Laxovan oireyhtymä

Neu-Laxovan oireyhtymä on harvinainen, ilmeisesti autosomin kautta peittyvästi periytyvä sairaus. Siihen kuuluu sikiöaikaista kasvuviivettä, epämuodostumia ja poikkeavuuksia aivoissa, munuaisissa, iholla ja sydämessä. Iktyoosi on tyypillistä. Neu-Laxovan oireyhtymä kuvattiin ensimmäistä kertaa vuonna 1971, jolloin sairaus todettiin kolmella saman suvun lapsella. Huomattavaa näissä lapsissa oli erittäin pienikokoinen pää.http://health.enotes.com/genetic- disorders-encyclopedia/neu-laxova-syndrome On yleistä, että Neu-Laxovan oireyhtymä johtaa kuolleena syntymiseen tai ennenaikaiseen kuolemaan jo pian syntymän jälkeen.http://www.saunalahti.fi/kup/syndroma/neu_laxova.htm == Lähteet == Luokka:Oireyhtymät
Baklava

Baklava (turk., ) on erittäin makea Lähi-idän ja Balkanin ruokaperinteeseen kuuluva leivonnainen. Baklava valmistetaan kerrostamalla voilla siveltyjä ja pähkinärouheella täytettyjä filo-taikinan lehtiä jotka paistetaan kullanruskeiksi ja sivellään sen jälkeen siirapilla. Baklavaa syödään esimerkiksi Turkissa ja Kreikassa sekä muilla entisillä Osmanien valtakunnan alueilla ja myös Etelä-Aasiassa. pienoiskuva|vasen|240px|Baklavaa myyntitiskissä Puolassa. Baklavan pääraaka-aineet ovat filo-taikinan ja voin lisäksi pähkinät ja siirappi. Pähkinät voivat olla esimerkiksi jalopähkinöitä, pistaasipähkinöitä tai pinjansiemeniä. Siirappina käytetään sokerisiirappia, hunajaa tai taatelisiirappia. Siirappi voidaan maustaa esimerkiksi sitruunalla, vaniljalla tai ruusuvedellä. Baklava-leivos on usein vinoneliön tai suorakaiteen muotoinen, ja sen ohuiden taikinakerrosten väleissä on hienoksi murskattua pähkinää. Jotkin baklavat ovat pieniä vihreitä rullia. Niiden väri johtuu pistaasipähkinästä, jota arvokkaimmissa baklavissa on runsaasti. Joskus taikinakerrosten väliin ja päälle ripotellaan kaakaota. Baklava on kosteaa, rapeaa ja hyvin makeaa. Baklavan alkuperän on esitetty olevan muinaisessa Assyriassa, jossa vastaavanlaisia leivonnaisia on valmistettu viimeistään 700-luvulla eaa. == Lähteet == == Aiheesta muualla == Luokka:Azerbaidžanilainen keittiö Luokka:Kreikkalaiset ruokalajit Luokka:Leivokset Luokka:Lähi-idän keittiö Luokka:Turkkilainen keittiö Luokka:Seulonnan keskeiset artikkelit
Tammelan kirkko

Tammelan kirkko on Tammelan kunnan keskustassa sijaitseva kivikirkko, joka on todennäköisesti muurattu 1530-luvun jälkipuoliskolla tai 1540-luvulla. Harmaakivikirkko on ulkoisesti hyvin säilynyt ja historiallisesti arvokas. Kirkolla on pituutta 55 metriä, ja kirkkokäytävä on Suomen toiseksi pisin (pisin on Turun tuomiokirkossa). Kirkko on saanut nykyisen muotonsa pääosin kahden rakennusvaiheen tuloksena. Museoviraston vuonna 2009 julkistamassa inventoinnissa kirkko on määritelty yhdeksi valtakunnallisesti merkittävistä rakennetuista kulttuuriympäristöistä Suomessa. == Kirkon valmistuminen == Vanhan tarinan mukaan kirkon rakennuspaikka valittiin laittamalla härkäpari vetämään kivikuormaa, ja paikkaan jonne härät pysähtyivät, rakennettiin kirkko. Kirkon rakennustyöt aloitettiin 1500-luvun alkupuolella Kaukjärven ja Pyhäjärven väliselle kannakselle. Kirkon kapea itäosa, jossa myös alttari sijaitsee, on peräisin myöhäiskeskiajalta, jolloin kirkko oli korkea mutta lyhyt. Kirkon vanha osa on ulottunut saarnatuoliin asti. Kirkon laajennusosa on valmistunut vuonna 1785, minkä jäljiltä kirkon keskiaikainen ilme on vaikeasti havaittavissa, ainoastaan keskiaikainen esineistö antaa viitteitä siitä. Viimeisimmän laajennuksen myötä kirkon istumapaikkojen määrä nousi yli tuhanteen ja kirkko sai nykyisen muotonsa. Vuonna 2022 kesällä kirkon katto tervattiin uudestaan. == Kirkon esineistö == *Alttaritaulun krusifiksi on kirkkoakin vanhempi. Krusifiksia on käytetty prosessioristinä. *Puuveistokset, jotka esittävät Piispa Henrikkiä, Pyhää Olavia, Jeesusta pitelevä Madonna, jolta käsivarret ja Jeesus-lapsi tosin ovat kadonneet, ja Pyhä Kerttu. *Tammelan suojelupyhimyksen, arkkienkeli Mikaelin, veistos. Veistos esittää arkkienkeliä taistelemassa lohikäärmettä vastaan. *Pyhän Martin veistos sakariston oven vasemmalla puolella. *Puinen kastemalja *Mustapenkki *Jalkapuu *Saaren kartanon rouva Vendla von Wrightin lahjoittama kaappikello. *Hovimaalari R. W. Ekmanin maalaama Kristus Kirkastusvuorella. Vanha alttaritaulu Pyhästä Ehtoollisesta on nykyisin kirkon pohjoisseinällä. *Ratsumestari G. F. Kuhlmanin hautajaisvaakuna ==Katso myös== *Luettelo Suomen keskiaikaisista kivikirkoista ==Lähteet== *Tammelan kunnan matkailusivut, Tammelan kirkko ===Viitteet=== == Aiheesta muualla == * * Luokka:Suomen keskiaikaiset kivikirkot Kirkko Kirkko Luokka:Kanta-Hämeen kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1500-luvulla rakennetut rakennukset ja rakennelmat
Brendon Baerg

Brendon Baerg (s. 25. helmikuuta 1998 Whittier, Kalifornia) on yhdysvaltalainen lapsinäyttelijä ja ääninäyttelijä. Hän esiintyi Logan Hughesina yhdysvaltalaisessa tilannekomediasarjassa Saman katon alla. Baerg toimi ääninäyttelijänä alkuvuodesta 2006 julkaistussa Bambi II -elokuvassa. Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 1998 syntyneet Luokka:Elävät henkilöt
Ehren McGhehey

Ehren McGhehey (s. 29. marraskuuta, 1976 McMinnville, Oregon, Yhdysvallat) on yksi sarjan ja elokuvien Jackass henkilöistä. Joskus hänen hahmonsa nimi on myös Danger Ehren, joka pukeutuu kypärään, hanskoihin, suojiin ja suojalaseihin, tekee stuntteja, jotka "uhmaavat kuolemaa". Koska Ehrenin hahmon "Danger Ehrenin" temput eivät ole aina vaarallisia, muut Jackassin hahmot kutsuvat häntä Cautiously Danger Ehreniksi tai Sometimes Danger Ehreniksi. Danger Ehrenin motto on "safety first", (suom. "turvallisuus ensin"). Usein hän esiintyy sarjassa Dave Englandin kanssa. Hänen ylemmän hammasrivistön oikeanpuoleinen etuhampaansa on irronnut kahdesti. Toinen irtoaminen näkyy Jackass Number Two:n lopussa. MTV Canadan haastattelussa hän kertoi, että hammaslääkäri oli laitattanut hänelle uuden hampaan. == Aiheesta muualla == *www.dangerehren.com - Virallinen kotisivu Luokka:Yhdysvaltalaiset henkilöt Ehren McGhehey Luokka:Vuonna 1976 syntyneet Luokka:Elävät henkilöt
Tortelliini

Tortelliinit (, monikollinen) on eräs pastalaji, jotka ovat renkaan muotoisia (joskus kuvailtu myös "navan muotoisiksi") ja jotka ovat yleensä liha- tai juustomassalla täytettyjä. Se on tyypillinen bolognalainen pastalajike, joka tarjoillaan yleensä in brodo eli lihaliemellä. == Alkuperä == Myytti kertoo, miten tortelliinit saivat alkunsa Castelfranco Emiliassa, pienessä kylässä Modenan maakunnassa. Erään matkansa aikana Lucrezia Borgia yöpyi pienessä paikallisessa majatalossa. Naisen kauneuden takia talon isäntä ei voinut vastustaa kiusausta katsella tätä huoneessaan avaimenreiän läpi. Valaistus huoneessa oli heikko, joten isäntä kykeni näkemään vain Lucrezian navan. Sen puhdas kauneus lumosi isännän ja sai hänet luomaan tortelliinit sinä yönä. Toisen legendan mukaan tapahtumat menivät samoin, paitsi että kyse oli Venuksesta ja hänen navastaan. Luokka:Bologna Luokka:Pasta
Ai ai ai kun nuori ois

Ai ai ai kun nuori ois on Irwin Goodmanin viimeinen studioalbumi. Se on julkaistu vuonna 1990. ”Riemu ja ratto” jäi hänen viimeiseksi singlekseen. Albert Järvinen soittaa levyn viimeisessä kappaleessa ”Piip piip” soolon. Studiokeikka oli myös Järvisen viimeinen. Hän kuoli kaksi kuukautta Irwinin jälkeen. Levystä ei tullut koskaan suurta hittiä, sillä radiot pitivät sitä liian riehakkaana Irwinin kuoleman sattuessa lähelle levyn julkaisua. Irwin osallistui kappaleella ”Ai ai ai kun nuori ois” vuoden 1990 Syksyn säveleen ja sijoittui lopulta toiseksi. Irwin johti kilpailua puhelinäänestyksellä toiseksi viimeiselle sekunnille, kunnes Rainer Friman kiri voittoon. == Kappaleet == === A-puoli === # # # # # === B-puoli === # * # # # # # == Muusikot == * Irwin Goodman – laulu, kitara, sävellys (A4) * Kassu Halonen – kosketinsoittimet, taustalaulu, sävellys (A1-A3, A5-B6) * Juha Björninen – kitara * Jarmo Nikku – kitara * Jari Heino – basso * Vesa Aaltonen – rummut * Janne Louhivuori – kitara (B1) * Albert Järvinen – soolokitara (B6) * Emil von Retee - sanoitukset === Tuotanto === * Risto Hemmi – miksaaja * Jari Laasanen – äänittäjä * Jorma Hämäläinen – äänittäjä == Lähteet == == Aiheesta muualla == * Ai ai ai kun nuori ois discogs.com -sivustolla Luokka:Vuoden 1990 albumit Luokka:Irwin Goodmanin albumit
Generali Arena

Generali Arena on jalkapallostadion Prahassa Tšekissä. Se on AC Sparta Prahan kotistadion ja sinne mahtuu noin 19 000 katsojaa. Stadionia käytetään myös muuhun kuin jalkapalloon. Ennen nykyistä sponsorinimeä stadion on tunnettu nimillä Toyota Arena, AXA Arena ja Letná Stadium. == Lähteet == Luokka:Tšekin jalkapallostadionit Luokka:Prahan urheilu Luokka:Prahan rakennukset ja rakennelmat
Dorothy Janis

Dorothy Janis eli Dorothy Penelope Jones (19. helmikuuta 1910 Dallas, Teksas, Yhdysvallat – 10. maaliskuuta 2010) oli yhdysvaltalainen näyttelijä. Janis tunnetaan lähinnä hänen muutamista rooleistaan mykkäelokuvissa. Hänen uransa näyttelijänä jäi varsin lyhyeksi, eikä hän ennättänyt esiintyä sen aikana kuin viidessä elokuvassa. Vetäydyttyään hän meni vuonna 1932 naimisiin muusikko Wayne Kingin kanssa. Avioliitto päättyi miehen kuolemaan 16. heinäkuuta 1985. Pari sai kaksi lasta. Janis asui Arizonassa. == Tuotanto == * Lännen hurjin huimapää (Kit Carson, 1928) * Fleetwing (1928) * Etelämeren laulu (The Pagan, 1929) * Erämaanlennätin (The Overland Telegraph, 1929) * Lummox (1930) == Lähteet == Luokka:Yhdysvaltalaiset näyttelijät Luokka:Yli satavuotiaiksi eläneet yhdysvaltalaiset Luokka:Vuonna 1910 syntyneet Luokka:Vuonna 2010 kuolleet
Nuorisotalo

Nuorisotalo, nuorisotila(t)Kielitoimiston sanakirja verkossa tai nuorisokahvila on yleensä kunnan tai yhdistyksen ylläpitämä sisätila, jossa nuoret voivat viettää vapaa-aikaansa yhdessä. Nuoret voivat siellä tavata ystäviään, pelata keskenään muun muassa biljardia ja videopelejä tai harrastaa muun muassa puutöitä tai kokkausta. Nuorisotalot myös järjestävät erilaisia kerhoja, leirejä ja retkiä. Jotkut nuorisotalot voivat olla keskittyneitä eri teemoihin, kuten musiikkiin tai kuvataiteisiin, tai eri nuorisoryhmiin kuten Tyttöjen Talo. Nuorisotalot ovat yleensä kaupunkien tai yhdistysten ylläpitämiä. Nuorisotalojen aukioloaikoina paikalla on aina nuoriso-ohjaajia tai muita ammattihenkilöitä. Nuorisotalotoimintaa on myös viety verkkoon. Vuodesta 2004 toiminut verkkonuorisotalo Netari toimii Habbossa, Demi.fi:ssä ja IRC-Galleriassa. Verkkonuorisotalossa toimii nuoriso-ohjaajia seitsemästä kunnasta (2014). Verkkonuorisotalotoimintaa koordinoi Pelastakaa Lapset ry. Suomen tiettävästi ensimmäinen kunnallinen nuorisotila oli Helsingin Hakaniemessä vuosina 1957–1969 toiminut Haka-kerho.Haka-kerho toi yhteen nuorison ja musiikin, Musiikkiarkisto JAPA. Viitattu 31.10.2015.Lindfors, Jukka: Haka-kerho toimii, Ylen Elävä arkisto 7.1.2014. Viitattu 31.10.2015. ==Lähteet== == Kirjallisuutta == *Honkasalo, Veronika: Monikulttuurinen nuorisotyö helsinkiläisillä nuorisotaloilla, Helsingin kaupungin tietokeskus 2007. ISBN 978-952-473-890-3. *Kero, Soile: Järjestövetoiset nuorisotalokokeilut Helsingissä, Helsingin kaupungin nuorisoasiainkeskus 1995. *Kylmäkoski, Merja: Kerhotiloista toimintakeskuksiin. Nuorisohallinnon muistoja ja mietteitä Jyväskylän seudun nuorisotilatoiminnasta, Nuorisotutkimusseura 2006. *Kylmäkoski, Merja: ”Eteinen, vessa, keittokomero ja huone – niistä on nuorisotilat tehty”, teoksessa Hoikkala, Tommi & Sell, Anna (toim.): Nuorisotyötä on tehtävä : menetelmien perustat, rajat ja mahdollisuudet, Nuorisotutkimusseura 2007 *Raportti seminaarista. Nuorisotilojen suunnittelu ja käyttö. Pori 4.-5.3.1985, Kansalaiskasvatuksen Keskus 1985. *Robertson, Sue: Youth Clubs. Association, Participation, Friendship and Fun! Russell House Publishing 2005. ISBN 1-903855-38-1. ==Aiheesta muualla== * Suomen yritysopas: nuorisotalot – sivustolta löytyvät kaikki Suomen nuorisotalot * www.netari.fi - sivustolla esitellään verkkonuorisotalotoimintaa Luokka:Nuorisotyö
Kenneth Geddes Wilson

Kenneth Geddes Wilson (8. kesäkuuta 1936 – 15. kesäkuuta 2013) oli yhdysvaltalainen fyysikko. Wilsonille myönnettiin Nobelin fysiikanpalkinto vuonna 1982 hänen aineiden olomuodonmuutoksiin liittyvien kriittisten ilmiöiden tutkimuksesta. Wilson suoritti perustutkintonsa Harvardissa ja väitteli California Institute of Technologyssä eli Caltechissa vuonna 1961.Kenneth Geddes Wilson Encyclopedia Britannica Väiteltyään Wilson vietti vuoden Euroopassa CERNissä. Vuonna 1963 hän asettui Cornellin yliopistoon, missä hän työskenteli eri viroissa yli 20 vuoden ajan ennen kuin hän siirtyi Ohion yliopistoon vuonna 1988.Biografia Nobel-säätiön sivuilla Wilson kuoli kesäkuussa 2013 sairaskodissa Mainen Sacossa. Cornellin yliopiston julkaiseman tiedotteen mukaan Wilson kuoli lymfooman komplikaatioihin. == Lähteet == Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1936 syntyneet Luokka:Vuonna 2013 kuolleet
Rita Varonen

Rita Varonen (s. Miskolc, Unkari) on unkarilaissyntyinen kuoronjohtaja. Hän toimii nykyään kuoronjohtajana Jyväskylässä. Hän on valmistunut diplomikuoronjohtajaksi Budapestin Liszt-Akatemiasta vuonna 1987, ja toimii Jyväskylän Ammattikorkeakoulussa (JAMK) kuoronjohdon lehtorina ja opettaa myös orkesterinjohtoa ja säveltapailua. Hänen johtamiaan kuoroja ovat kamarikuoro Cantinovum, Jyväskylän Naislaulajat, Jyväskylän Oopperakuoro ja Suomen Ortodoksinen Kanttorikuoro. Varonen on johtanut Jyväskylän Puhallinorkesteria vuosina 2012-2016. Tällä hetkellä hän johtaa perustamansa Puhallinorkesteri Aaltoa. Varoselle on myönnetty Suomen Kulttuurirahaston Harald Andersén -palkinto suomalaisen kuorokulttuurin ansiokkaasta kehittämisestä vuonna 1996. Hän on saavuttanut toisen palkinnon kansainvälisessä Mariele Ventre -kuoronjohtajakilpailussa Italiassa vuonna 2001. Suomen Kuoronjohtajayhdistys on valinnut hänet Vuoden kuoronjohtajaksi 2004. Keväällä 2009 Varonen sai parhaan kuoronjohtajan palkinnon sekä Slovakia Cantat -festivaaleilla että akateemisten kuorojen festivaaleilla Banská Bystricassa Slovakiassa. Vuonna 2012 Sulasol myönsi Varoselle Klemetti-palkinnon hänen kuorojen ja kuorolaulun parissa tekemänsä tuloksekkaan työn johdosta. Hän toimi Suomen Naiskuoroliiton taiteellisena johtajana vuosina 2007-2015. Hän johti silloin Naiskuoro Louhea. == Lähteet == * Kamarikuoro Cantinovum * Jyväskylän Naislaulajat * Harjun Laulu === Viitteet === Luokka:Suomalaiset kuoronjohtajat Luokka:Syntymävuosi puuttuu Luokka:Elävät henkilöt
Mortyfear

Mortyfear on suomalainen death metal -yhtye, joka on perustettu Seinäjoella vuonna 1999. Yhtyeen nimi oli alun perin Mortifier, mutta se vaihdettiin, koska nimi oli jo käytössä. Kotisivu == Kokoonpano == * Janne Keskitalo – laulu * Tapio Laitila – kitara * Jorma Muhonen – kitara * Olli Assola – basso, huuto * Henri Yli-Rahko – rummut == Diskografia == * Imperiumi.net - arvio Noise.fi - arvio * == Lähteet == Luokka:Suomalaiset death metal -yhtyeet
Veli Granö

Veli Matti Juhani Granö (s. 29. marraskuuta 1960 Kajaani)Kuka kukin on 2007. Otava 2006. on suomalainen valokuvaaja, elokuvaaja ja kuvataiteilija. Hän on ollut elokuusta 2014 valokuvauksen ja nykytaiteen professori (osin osa- aikaisena) Kuvataideakatemiassa. == Henkilöhistoria == Granö vietti lapsuutensa Ahlaisissa ja Porissa. Hän opiskeli Porin taidekoulussa vuosina 1976–1978 sekä Lahden muotoiluinstituutissa vuosina 1983–1986, jossa hän on toiminut myös visuaalisen suunnittelun, kokeellisen elokuvan ja valokuvauksen opettajana. Granö tunnetaan yhtenä kansantaiteen eli niin sanotun ITE-taiteen esiintuojista. Ilmiö tuli ensimmäisen kerran laajempaan tietoisuuteen hänen valokuvanäyttelystään (1986) ja kirjastaan Onnela (1989). Granö toimii edelleen omaehtoisen taiteen tekijöiden parissa ja hän on ollut järjestämässä monia Ite-aiheisia näyttelyitä. Venetsian biennalessa 2001 hän esitti muun muassa suomalaisia ITE-taiteilijoita esitteleviä valokuviaan. Hänen teoksiaan on esitetty monissa merkittävissä näyttelyissä, kuten New Yorkin MOMA:ssa ja Whitney Museum of American Artissa sekä Manifesta- ja Sydney-biennaleissa. Granö käyttää taiteellisessa tuotannossaan usein lähtökohtana dokumentaarisuutta, joka päätyy monesti taiteellisesti vapaampiin muotoihin, kuten installaatioon tai veistoksellisiin kappaleisiin. Hän on koonnut myös suomalaisia keräilijöitä esittelevän näyttelyn ja kirjan Esineiden valtakunta (1997). Näyttely oli esillä Ateneum-rakennuksen Nykytaiteen museon tiloissa vuonna 1997. Vuonna 2008 Granö toimi Mäntän kuvataideviikkojen ”Ihmisyyden taito” -näyttelyn kuraattorina.Helsingin Sanomat 7.9.2007. ==Teoksia== * Erkkilys Pirtomas Suomen taidetta pelastamassa: Erkki Pirtolan värikäs elämä. Kustannusosakeyhtiö Parvs, 2023. ISBN 9789527441565 * Veijo Rönkkösen todellinen elämä. The real life of Veijo Rönkkönen. Maahenki, Helsinki, 2007. ISBN 978-952-5652-11-6. Toinen painos, 2018, Patsaspuisto. * ITE-taide: Arjen luovuutta. Teksti: Satu Itkonen. Julkaisijat: Maahenki oy ja Nykytaiteen museo Kiasma. Maahenki 2005. * Rien: Siinäkö kaikki? Veli Granö & Tuovi Hippeläinen. Porin taidemuseon julkaisuja, 70. Porin taidemuseo, 2004. * Between the worlds: Photographs, installations and films. Artikkeli Otso Kantokorpi. Julkaisijat Taide ja Veli Granö, 2003. * Itse tehty elämä – ITE. DIY lives. Veli Granö, Martti Honkanen, Erkki Pirtola. Maaseudun sivistysliitto & Maahenki, 2000. * Esineiden valtakunta: Keräilijöitä ja kokoelmia. Teksti Pasi Falk, Maria Koskijoki. Pohjoinen, 1997. * Onnela. Julkaisija V. Granö, Lahti, 1989. ==Palkintoja ja tunnustuksia== * Suomen taideyhdistyksen Dukaattipalkinto, 1992 * Pronze award, 23th Houston International Film Festival, USA, 1999 kulttuuridokumenttien sarjassa, elokuvalla Ihmeellinen viesti toiselta tähdeltä * Valokuvataiteen valtionpalkinto 2002 * Risto Jarva -palkinto 2003 elokuvalla Tähteläiset ==Lähteet== * Veli Granön sivusto. * Veli Granön CV. Helsinki School. ===Viitteet=== ==Aiheesta muualla== * Luokka:Suomalaiset valokuvaajat Luokka:Kuvataideakatemian professorit Luokka:Suomalaiset professorit Luokka:Vuonna 1960 syntyneet Luokka:Elävät henkilöt
Fussa

Fussa () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen vasemmalla rannalla ja rajautuu Akirunon, Akishiman, Hachiōjin, Hamuran, Musashimurayaman ja Tachikawan kaupunkeihin sekä Mizuhon maaseutukaupunkiin. Fussassa on 58 554 asukasta (vuonna 2017) ja sen pinta-ala on 10,16 neliökilometriä. Fussa sai kaupunkioikeudet 1. heinäkuuta 1970. Kaupungissa sijaitsee Yhdysvaltain ilmavoimien Yokotan lentotukikohta, joka toimii Japaniin sijoitettujen amerikkalaisten joukkojen päämajana. Kaupunkia palvelevat JR Higashi-Nihonin Ōme-linja, Itsukaichi-linja ja Hachikō-linja. == Kuvia == Tiedosto:Fussa city center area Aerial photograph.1989.jpg|Fussa vuonna 1989 Tiedosto:Friendship festival (15029956909).jpg|Festivaali Yokotan lentotukikohdassa == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
The Great Escape and Hurricane Harbor

The Great Escape and Hurricane Harbor on huvipuisto ja vesipuisto. Se sijaitsee Queensburyssä New Yorkissa, lähellä Lake Georgea, ja se sijaitsee noin 60 kilometriä Albanystä pohjoiseen. Puiston omistaa Six Flags -huvipuistoketju.Six Flags amusement parks prepare for thematic makeovers. LA Times 22.11.2010. Viitattu 12.7.2021. Puistossa on 38 huvilaitetta, joista kuusi on vuoristoratoja. Se on kooltaan 142 hehtaarin kokoinen. Puisto avattiin vuonna 1954 ja se on tunnettu aikaisemmin nimillä Storytown USA, The Great Escape Fun Park ja The Great Escape & Splashwater Kingdom: A Six Flags Park. Se on avoinna toukokuusta lokakuuhun.Great Escape to debut new Storytown features. Post Star 14.4.2010. Web Archive. Viitattu 12.7.2021. ==Lähteet== ==Aiheesta muualla== *Vuoristoradat Great Escapessa. RCDB.com. Luokka:Yhdysvaltain huvipuistot
Pakkolunastus

Pakkolunastus on omaisuuden lunastamista yleiseen käyttöön korvausta vastaan. Suomessa valtio ja kunnat voivat pakkolunastaa esimerkiksi maata kansalaisiltaan, joille tulee kuitenkin maksaa lunastetusta maasta täysi korvaus. Maata pakkolunastetaan muun muassa tekojärviä varten sekä maanteitä ja rautateitä tehtäessä. Lisäksi maata voidaan pakkolunastaa maanpuolustuksellisiin tarkoituksiin. == Suomessa == Suomessa pakkolunastuksen tulee perustua lakiin ja lisäksi yleisen tarpeen tulee vaatia sitä.Suomen perustuslaki , 11.6.1999/731, Finlex.fi.pakkolunastus, Ilkka Saraviita, Tieteen termipankki 2.01.2015. Pakkolunastettavasta omaisuudesta on maksettava täysimääräinen korvaus eli markkinahinta. Sen on tulkittu olevan korkein käypä hinta. Vuoden 1977 laki kiinteän omaisuuden ja erityisten oikeuksien lunastuksesta sallii pakkolunastuksen vain yleisen tarpeen vaatiessa ja vain jos tarkoitusta ei voida saavuttaa muilla keinoin eikä siitä koidu yksityiselle edulle suurempaa haittaa kuin on yleiselle edulle koituva hyöty.Laki kiinteän omaisuuden ja erityisten oikeuksien lunastuksesta, 29.7.1977/603, Finlex.fi. Tähän lakiin viittaavat myös erityisemmät lait kuten ratalaki ja laki omaisuuden lunastuksesta puolustustarkoituksiin.http://www.finlex.fi/fi/laki/ajantasa/2007/20070110http://www.finlex.fi/fi/laki/ajantasa/1996/19961301 ==Katso myös== *Kansallistaminen *Valtaus (kansainvälinen oikeus) == Lähteet == Luokka:Kaavoitus Luokka:Ympäristöoikeus Luokka:Kiinteistöoikeus
Imperanon

Imperanon oli suomalainen melodinen death metal -yhtye. Ensimmäisen levyn ilmestyessä levy-yhtiönä oli Nuclear Blast. Heinäkuussa 2007 yhtye ilmoitti hajoamisestaan MySpace-sivullaan.Myspace == Viimeinen tunnettu kokoonpano == * Aleksi Sihvonen – laulu, kitara * Teemu Mäntysaari – kitara * Aki Hopeasaari – basso * Jaakko Nylund – rummut * Aleksi Virta – kosketinsoitin === Entiset jäsenet === * Mikko Nikunen – bassokitara (1999–2000) * Antti Alasimonen – bassokitara (1999) * Eki Nurmikari – bassokitara (1999–?) * Asko Sartanen – kitara (1999–2002) * Janne Tschokkinen – kitara (1999–?) * Lauri Koskenniemi – kitara (2002–2004) == Diskografia == Studioalbumit * Demot * * * == Lähteet == == Aiheesta muualla == * Luokka:Suomalaiset death metal -yhtyeet
Bernin yliopisto

Bernin yliopisto (, ) on saksankielinen yliopisto Sveitsin pääkaupungissa Bernissä. Yliopisto on perustettu vuonna 1528. Yliopiston toiminta on Bernin kantonin vastuulla. Yliopistossa on kahdeksan eri tiedekuntaa, ja siellä on vajaat 19 000 opiskelijaa (v. 2019). == Tiedekunnat == Yliopistossa on kahdeksan tiedekuntaa: * teologinen tiedekunta (Theologische ​Fakultät) * oikeustieteellinen tiedekunta (Rechtswissenschaftliche Fakultät) * talous- ja yhteiskuntatieteellinen tiedekunta (Wirtschafts- und Sozialwissenschaftliche Fakultät) * lääketieteellinen tiedekunta (Medizinische Fakultät) * eläinlääketieteellinen tiedekunta (Vetsuisse-Fakultät) * filosofis- historiallinen tiedekunta (Philosophisch-historische Fakultät) * filosofis- luonnontieteellinen tiedekunta (Philosophisch-naturwissenschaftliche Fakultät) * filosofis-ihmistieteellinen tiedekunta (Philosophisch-humanwissenschaftliche Fakultät). == Opiskelijat ja henkilökunta == Syyslukukaudella 2019 yliopistossa oli 18 600 opiskelijaa. Heistä 26 prosenttia oli Bernin kantonista. Miespuolisia opiskelijoita oli 43 prosenttia. Opiskelijoista 12 prosenttia oli ulkomaalaisia, kaikkiaan 118 maasta; suomalaisia oli neljä. Suurin osa opiskeli kandidaatin tutkintoa (42 %) tai maisterin tutkintoa (25 %). Tohtori- ja jatkokoulutusopiskelijoita oli yhteensä 6 200 (34 %). Henkilökuntaa yliopistolla oli syksyllä 2019 yhteensä 7 357, täysaikaisiksi muutettuna 4 719 henkilötyövuotta. == Taloustietoja == Vuonna 2018 Bernin yliopiston kulut olivat 837 milj. Sfr. Päärahoittajat olivat Bernin kantoni (301 milj. Sfr.), muut kantonit (123 milj. Sfr.) ja liittovaltio (255 milj. Sfr). Vajaa viidesosa tuloista (158 milj. Sfr) tuli muualta, esimerkiksi tilaustöistä ja palvelumyynnistä. == Vertailua == Bernin yliopisto on maailmanlaajuisissa vertailuissa 2010-luvulla luokiteltu sijoille 100–200. == Lähteet == == Aiheesta muualla == * Viralliset sivut * luokka:Bern Luokka:Sveitsin yliopistot